
PROTOCOL DE COLABORARE
                                         

CAPITOLUL I. PĂRȚILE 

U.A.T. a Municipiulului Baia Mare, cu sediul în Baia Mare, str.Gheorghe Șincai, nr. 37, jud. Maramureș, cod fiscal 3627692, tel.0262/211 001, 211 002, fax.0262/212 332,  reprezentată de Dăncuș Ioan Doru, în calitate de primar  al Municipiului Baia Mare, 
prin Direcția Generală Poliția Locală Baia Mare, Serviciul Protecția Mediului și Poliția Animalelor, Compartimentul Poliția Animalelor, cu sediul în Baia Mare, str. 8 Martie, nr. 2, jud. Maramureș, tel.: 0262 211 461, fax.:0372 254 547, email: poliția.locala@baiamare.ro, reprezentată de dl. Marius Daniel Velea în calitate de Director General al Direcției Generale Poliția Locală Baia Mare, denumită în cele ce urmează ,,Autoritate Publică”, pe de o parte

și

U.A.T. a Orașului/Comunei, cu sediul în                  , strada      , nr.    , județul Maramureș, cod fiscal, tel/fax, email, reprezentată de d-na/d-nul         , în calitate de primar al U.A.T. oraș/comună, denumită în continuare ,,Partener’’.
 

Au convenit încheierea prezentului protocol de colaborare, în următoarele condiții:

CAPITOLUL II. OBIECTUL PROTOCOLULUI

2.1. Obiectul prezentului protocol de colaborare îl reprezintă gestionarea câinilor fără stăpân și activități de ecarisaj, pe raza U.A.T. Partener de către Compartimentul Poliția Animalelor, cazarea lor în Adăpostul public pentru câini din Municipiul Baia Mare, în limita locurilor disponibile.



CAPITOLUL III. DURATA PROTOCOLULUI 

3.1. Durata prezentului protocol este de  2  ani de la data semnării. 
3.2. Prezentul protocol produce efecte de la data semnării de către ambele părți și până la epuizarea convențională sau legală a oricărui efect pe care îl produce.
3.3. Protocolul poate fi prelungit, cu acordul scris al părților, prin act adițional.

CAPITOLUL IV. EXECUTAREA PROTOCOLULUI 

4.1. Executarea protocolului începe de la data semnării acestuia de către ambele părți.
4.2. Executarea activităților se realizează cu respectarea de către U.A.T. Beneficiar/Partener Contractului conform Anexei la prezentul protocol de colaborare.

CAPITOLUL V. CONDIȚII PRIVIND DERULAREA ACTIVITĂȚII

5.1. Capturarea câinilor fără stăpân se face cu respectarea prevederilor O.U.G nr. 155/2001 privind aprobarea programului de gestionare a câinilor fără stăpân, H.G. nr. 1059/2013 pentru aprobarea Normelor metodologice de aplicare a Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân și H.G. nr. 20/2021 pentru modificarea și completarea Normelor metodologice de aplicare a Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, aprobate prin Hotărârea Guvernului nr. 1059/2013.
5.2. Capturarea se face de pe domeniul public și privat al Primăriei Partenere, cu prioritate în jurul școlilor, grădinițelor, parcurilor, locurilor de joacă pentru copii, în zonele periferice ale localităților, precum și în alte locuri publice, instituții publice sau spații aglomerate.
5.3. Adăpostirea câinilor fără stăpân aparținând Partenerului se face în limita locurilor disponibile în conformitate cu capacitatea autorizată de funcționare a Adăpostul public al Municipiului Baia Mare.
5.4. Autoritatea publică răspunde de capturarea, transportul câinilor până la adăpost și întocmirea tuturor actelor cu privire la capturare, transport și controlul bolilor prevăzute de legislația în vigoare.
5.5. Autoritatea publică întocmește Procesul-Verbal de capturare conform modelului din anexa nr. 1 din H.G. nr. 1059/2013 pentru aprobarea Normelor Metodologice de aplicare a Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, o copie a fișei întocmite fiind comunicată partenerului. Datele furnizate de Autoritatea publică vor fi operate și de către partener într-un registru propriu de evidență.
5.6. Pentru câinii capturați care au implantat microcip (câinii cu stăpân) capturați de pe domeniul public sau privat Autoritatea Publică va expedia notificări către Primăria Parteneră în vederea aplicării măsurilor legale.
5.7. Formalitățile de adopție revin în sarcina exclusivă a Autorității Publice cu respectarea prevederilor legale.

CAPITOLUL VI. OBLIGAȚIILE AUTORITĂȚII PUBLICE

6.1. Să captureze și să transporte câinii fără stăpân la Adăpostul public pentru câini din Municipiul Baia Mare la solicitarea Partenerului.
6.2. Să cazeze în Adăpostul public pentru câini din Municipiul Baia Mare, câinii capturați de pe raza U.A.T. Partenere, în limita capacității locurilor disponibile.
6.3. Să promoveze adopțiile și adopțiile la distanță în limita capacității de adăpostire.
6.4. Să comunice în scris celeilalte părți eventualele modificări apărute.
6.5. La sfârșitul fiecărei zile de capturare, se încheie un proces-verbal cu reprezentantul U.A.T. Partener în care se va menționa numărul câinilor capturați în ziua respectivă.
6.6. În situația în care Adăpostul Public din Baia Mare nu mai are loc pentru afluirea exemplarelor capturate, va fi anunțat Partenerul. Prioritate au câinii capturați de pe raza U.A.T. Baia Mare și anume sesizări prin dispecerat și câinii identificați pe domeniul public și privat al Municipiului Baia Mare.
6.7. Primăria Baia Mare prin Direcția Generală Poliția Locală va solicita costuri pentru deplasarea, tranchilizarea, capturarea, microciparea, cazarea și hrănirea câinilor introduși în Adăpostul public proveniți din U.A.T. Partener, conform Anexei 1 a prezentului Protocol de Colaborare.

CAPITOLUL VII. OBLIGAȚIILE PARTENERULUI 

7.1. Să asigure prezența unui reprezentant care să însoțească echipele în vederea capturării câinilor fără stăpân si să indice zonele unde pot fi identificați câinii ce fac obiectul solicitării de capturare și care de asemenea, va certifica procesul-verbal de la finalul zilei.
7.2. Să asigure orice spijin, dacă este necesar, inclusiv promovarea adopției și a adopției la distanță pentru câinii capturați.
7.3. Să comunice periodic cu reprezentanții Autorității publice în legătură cu câinii cazați.
7.4. Să solicite în scris cu cel puțin 48 de ore înainte, deplasarea echipei de capturare a câinilor fără stăpân. În solicitare vor fi menționați numărul aproximativ de câini care trebuie capturați și locația de unde aceștia urmează să fie capturați.
7.5. Să asigure protecție echipelor de capturare a câinilor fără stăpân pe raza U.A.T. Partener.
7.6 Să se oblige să achite costurile prevăzute la cap. 6.7. al prezentului Contract  în conformitate cu sumele din Anexa 1 a prezentului protocol, care constituie venituri la bugetul local al Municipiului Baia Mare.

CAPITOLUL VIII. FORȚA MAJORĂ 

8.1. Prin forță majoră se înțelege orice eveniment independent de voința părților, imprevizibil și inevitabil (de ex. cutremure, incendii, războaie, catastrofe naturale etc.) care împiedică părțile să-și exercite integral sau parțial obligațiile.
8.2. Forța majoră este constatată de o autoritate competentă.
8.3. Forța majoră exonerează părțile de îndeplinirea obligațiilor asumate prin prezentul protocol, pe toată perioada în care aceasta acționează.
8.4. Îndeplinirea protocolului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acestuia.
8.5. Partea care invocă forța majoră are obligația de a notifica celeilalte părți, imediat și în mod complet, producerea acestuia și să ia orice măsuri care îi stau la dispoziție în vederea limitării consecințelor.
8.6. Dacă forța majoră acționează sau se estimează că va acționa o perioadă mai mare de 3 luni, fiecare parte va avea dreptul să notifice celailalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

CAPITOLUL IX. ÎNCETAREA ȘI REZILIEREA PROTOCOLULUI

9.1. Prezentul protocol încetează în următoarele situații:
a) prin expirarea termenului pentru care părțile au încheiat protocolul;
b) în cazul nerespectării obligațiilor din prezentul protocol de către una din părți;
c) cu acordul părților prin semnarea unui Act adițional;
d) în cazul unei hotărâri judecătorești definitive și irevocabile pronunțate în acest sens;
9.2. Modificarea prezentului Protocol se va putea face numai cu acordul scris al părților.

CAPITOLUL X. LITIGII 
10.1. Autoritatea publică și Partenerul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea prezentului protocol.
10.2. Nerezolvarea pe cale amiabilă a problemelor intervenite în derularea prezentului protocol, conduce la rezilierea de drept a protocolului, fapt concretizat într-un acord scris al părților și cu o notificare întocmită cu maxim 30 de zile înaintea semnării protocolului.
10.3. Dacă, după 15 zile de la începerea tratativelor, Autoritatea publică și Partenerul nu reușesc să rezolve în mod amiabil divergențele apărute, fiecare poate solicită ca disputa să se soluționeze de către instanțele judecătorești din România.

CAPITOLUL XI. DISPOZIȚII FINALE 

11.1. Orice modificare a prezentului protocol se poate face numai prin acte adiționale semnate de ambele părți.
11.2. Limba care guvernează protocolul este limba română.
11.3. Orice comunicare între părți, referitoare la îndeplinirea prezentului protocol, trebuie să fie transmisă în scris.
11.4. Orice document scris trebuie înregistrat atât în momentul transmiterii, cât și în momentul primirii.
11.5. Comunicările între părți se pot face și prin telefon, fax sau e-mail cu condiția confirmării în scris a primirii comunicării.
11.6. Prezentul protocol va fi interpretat conform actelor normative din România.

Prezentul protocol s-a încheiat azi .......................în 2 exemplare originale, câte unul pentru fiecare parte.

AUTORITATEA PUBLICĂ,                                                PARTENER,
   Municipiul Baia Mare                                              

	PRIMAR,                                                                         PRIMAR,
    Ioan Doru Dăncuș                                                      

